Diari Oficial de la Generalitat Valenciana


Sumari del DOGV 6113, del 30-09-2009 (2009/10794)

Convocatòria d'ajudes a pimes de la Comunitat Valenciana per al desenvolupament del Programa PIPE (Pla d'Iniciació a la Promoció Exterior).
-------------------------------------------------------------------------------------------------------------------------------------------

### Dades del document

Número de DOGV
:   6113

Data del DOGV
:   30-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/10983


Data del document
:   23-09-2009

Organisme emissor
:   Consell de Cambres Oficials de Comerç, Indústria i Navegació de la Comunitat Valenciana

Tipus de document
:   Anunci

Descriptors 

:   * mercat exterior
    * comerç exterior
    * ajuda a la indústria
    * cambra de comerç i indústria
    * petita i mitjana empresa
    * ajuda pública

Convocatòria d'ajudes a pimes de la Comunitat Valenciana per al desenvolupament del Programa PIPE (Pla d'Iniciació a la Promoció Exterior). [2009/10347]  
1. Context  
El Consell Superior de Cambres de Comerç, Indústria i Navegació d'Espanya, juntament amb les cambres de comerç de la Comunitat Valenciana, l'Institut Espanyol de Comerç Exterior, ICEX, i l'Institut Valencià de l'Exportació, IVEX, han posat en marxa el Programa PIPE en el marc del Programa Operatiu per al període 2007-2013, el qual està cofinançat pel Fons Europeu de Desenvolupament Regional (FEDER), les cambres de comerç, l'ICEX i la comunitat autònoma.   
El programa perseguix contribuir a la millora de la competitivitat i a l'enfortiment empresarial per mitjà d'un conjunt de suports organitzats en diverses fases, així com un paquet d'ajudes i servicis, destinats a aconseguir l'objectiu de l'augment significatiu de la base exportadora a través de la internacionalització de les pimes espanyoles.  
2. Objecte de la convocatòria  
La present convocatòria té com a objecte promoure la participació en el programa de pimes de la Comunitat Valenciana. El contingut del PIPE es detalla en el document d'empresa participant que es pot descarregar en la pàgina web del Consell Superior de Cambres () dins de l'apartat corresponent al PIPE, en el portal PIPE (), en la web de l'ICEX (), en la web de la Cambra de Comerç d'Alcoi, Alacant, Castelló, Orihuela i València (; ; ; ; ) i en la web de l'Institut Valencià de l'Exportació, IVEX ().  
3. Beneficiaris  
El programa va adreçat a pimes (segons la definició de la Unió Europea) que, tot i disposar de producte o servici i amb potencial exportador, no exporten o que el seu percentatge d'exportació no supere el 30% de la seua facturació (llevat de les excepcions previstes en el programa motivades per exportació captiva, a client únic, etc.). Han de complir els requisits establits en el punt 7 de la present convocatòria.   
4. Objecte de les ajudes  
Seran objecte d'ajuda les despeses replegades en el detall de despeses elegibles del programa que es troba publicat en la web del Consell Superior de Cambres () dins de l'apartat corresponent al PIPE, en el portal PIPE (), en la web de l'ICEX (), en la web de la Cambra de Comerç d'Alcoi, Alacant, Castelló, Orihuela i València (; ; ; ; ) i en la web de l'Institut Valencià de l'Exportació, IVEX ().  
5. Import i tramitació de l'ajuda   
El pressupost total per empresa fa una suma de 46.000 euros. La quantia total de l'ajuda fa una suma de 36.800 euros.  
La tramitació de l'ajuda a aquelles pimes a les quals els haja sigut concedida es realitzarà per mitjà de la firma de la corresponent carta d'adhesió al programa per part de l'empresa beneficiària. Vegeu el document en la web del Consell Superior de Cambres () dins de l'apartat corresponent al PIPE, en el portal PIPE (), en la web de l'ICEX (), en la web de la Cambra de Comerç d'Alcoi, Alacant, Castelló, Orihuela i València (; ; ; ; ) i en la web de l'Institut Valencià de l'Exportació, IVEX ().  
6. Presentació de sol·licituds  
La sol·licitud per a participar en el Programa PIPE podrà realitzar-se per mitjà de:  
- Escrit adreçat a la Secretaria Tècnica del Programa PIPE corresponent a la demarcació territorial de l'empresa, que n'haurà de registrar la recepció. Les dades de contactes de les secretaries tècniques del programa es poden consultar en la web del Consell Superior de Cambres () dins de l'apartat corresponent al PIPE, en el portal PIPE (), en la web de l'ICEX (), en la web de la Cambra de Comerç d'Alcoi, Alacant, Castelló, Orihuela i València (; ; ; ; ) i en la web de l'Institut Valencià de l'Exportació, IVEX ().  
- A través del 372 634 668.  
- A través d'inscripció en les web de les institucions involucrades en el programa que compten amb esta facilitat.  
El termini per a la presentació de sol·licituds s'obri l'endemà de la publicació d'este anunci i quedarà obert durant tot l'any i fins que s'incorpore el nombre màxim d'empreses previst per a este exercici.  
7. Criteris de selecció i resolució  
La concessió d'ajudes respectarà els principis de publicitat, transparència, igualtat i lliure concurrència i estarà limitada a les disponibilitats pressupostàries.  
Les condicions imprescindibles per a optar al programa d'ajudes són:  
- Ser una pime (d'acord amb la definició de pime de la UE).  
- No excedir 250 empleats.  
- Complir la norma de minimis.  
- Ser exportadora ocasional o no superar en exportació un 30% de la seua facturació (llevat de les excepcions previstes en el programa motivades per exportació captiva, a client únic, etc.).  
- Tindre el seu domicili social i/o centre productiu en algun dels municipis de la Comunitat Valenciana  
- Estar donada d'alta en el cens del IAE, secció 1: activitats empresarials, industrials, comercials i de servicis.   
- Estar al corrent de les obligacions tributàries i davant la Seguretat Social.  
- Complir la totalitat de requisits exigits en les condicions del programa per a ser empresa PIPE.  
- Que no es trobe incursa en cap de les prohibicions a què fa referència l'article 13 de la Llei 38/2003, de 17 de novembre, General de Subvencions, o normativa aplicable en la matèria pròpia de la comunitat autònoma corresponent.  
Queden exceptuades aquelles empreses l'activitat econòmica de les quals siga la pesca, la indústria del carbó o la producció dels productes agrícoles de l'annex I del Tractat de la CE.  
L'admissió de les empreses al Programa PIPE es realitzarà en funció de les disponibilitats de fons del programa. En cada comunitat autònoma es podran establir criteris addicionals per a la selecció d'empreses beneficiàries.  
En funció de la valoració esmentada s'elaborarà una llista detallada de participants, de manera que entraran a beneficiar-se primer del programa aquelles, de les empreses considerades idònies, que ocupen les primeres posicions de l'esmentada relació i fins al límit de places disponibles en cada demarcació, segons els recursos destinats al Programa PIPE per a una anualitat. La resta de les empreses candidates considerades idònies formaran part d'una llista d'espera per a posteriors exercicis en què es desenvolupe el programa. Aquelles empreses que segons els criteris establits es considere que no complixen els requisits necessaris per a ser beneficiàries del PIPE se'ls comunicarà este extrem.  
La resolució de les sol·licituds serà comunicada als beneficiaris per escrit a través de la Secretaria Tècnica del Programa.  
Amb relació a la política de la igualtat d'oportunitats entre hòmens i dones, es fomentarà la participació de les empreses gestionades per dones, i es difondrà de forma específica el programa PIPE entre el col·lectiu de dones empresàries vinculat a PAEM i es realitzarà un seguiment actiu del nombre de dones que participa en els diversos col·lectius del programa: tutors, promotors i col·laboradors PIPE.  
8. Obligacions dels beneficiaris  
Seran obligacions dels beneficiaris les que es deriven dels objectius del programa i del compliment de les condicions operatives, econòmiques, d'informació i control que s'establixen en el conveni de participació en el Programa PIPE.  
9. Compatibilitat de l'ajuda  
Les ajudes oferides en el Projecte PIPE s'ajusten al Reglament (CE) número 1998/2006, de la Comissió Europea, de 15 de desembre del 2006, relatiu a les ajudes de minimis (Diari Oficial L, de 28.12.2006) i són compatibles amb altres ajudes públiques.  
10. Informació i publicitat  
En compliment del que disposa l'article 5.2, últim paràgraf, del Reglament (CE) número 1828/2006 de la Comissió, de 8 de desembre del 2006, per mitjà de la present convocatòria, s'informa a tots els beneficiaris potencials que les dades relatives a la seua identitat (denominació social, CIF, etc.) dels qui siguen seleccionats com a beneficiaris del Programa PIPE, nom de les operacions en què participe i la quantitat de fons públics assignats, seran objecte de la corresponent publicació en els termes que disposa l'article 7.2 de l'esmentat reglament.  
Així mateix, es fa saber que, per mitjà de la presentació de la seua sol·licitud de participació en el programa, tots els sol·licitants autoritzen que, cas de resultar seleccionats com a beneficiaris, les dades indicades en el paràgraf anterior puguen ser incloses en la llista prevista en els esmentats preceptes i publicades (de forma electrònica i/o per altres mitjans) pel Consell Superior de Cambres, així com cedides, als fins indicats, per esta entitat a la Direcció General de Fons Comunitaris del Ministeri d'Economia i Hisenda, o un altre organisme que esta designe.  
València, 23 de setembre de 2009.- El president del Consell de Cambres Oficials de Comerç, Indústria i Navegació de la Comunitat Valenciana: Arturo Virosque Ruiz.